cyanic-selkie/wikianc huggingface dataset:
हिन्दी की साहित्यिक प्रवृत्तियाँ
प्रगतिवाद
खड़ी बोली की चतुर्थ धारा प्रगतिवाद (1936 के पश्चात्) है। छायावादयुग में ही रूसी राज्यक्रांति के प्रभाववश साम्यवादी धारणाओं का प्रचार हो चुका था। 1935-36 में प्रगतिशील लेखकसंघ की स्थापना हुई। प्रगतिवाद कवि मार्क्सवाद से प्रभावित कवि थे। पंत जी के युगांत, युगवाणी, निराला की "वह तोड़ती पत्थर," "बादलरांग", "कुकुरमुत्ता", "अणिमा", "नए पत्ते" आदि द्वारा इसका रूप स्पष्ट हुआ। यह आंदोलन सामंतवादी - पूँजीवादी तत्वों और साहित्यक्षेत्र में प्रतिक्रियावादी प्रवृत्तियों के विरुद्ध क्रांति लेकर उपस्थित हुआ। जनता के दारिद्र्य, पूँजीपतियों के विरुद्ध आक्रोश, इतिहास, धर्म, संस्कृति, कला की भौतिकवादी व्याख्या, ब्रह्मवाद का विरोध तथा छायावादी अलंकृत शैली के विरुद्ध अभिधावादी शैली का प्रयोग इस धारा की प्रमुख विशेषताएँ हैं। छायावाद में शृंगार तथा प्रगतिवाद में करुण, वीर, रौद्र रसों को अधिक अभिव्यक्ति मिली। किंतु द्विवेदीयुग के सदृश इस युग में पुन: स्थूलता का आगमन हुआ, इसमें कला कम गर्जन तर्जन, उद्गार अधिक मिलते हैं। रांगेय राघव (पिघलते पत्थर, आक्रमण), दिनकर (हुंकार), केदारनाथ अग्रवाल, शिवमंगलसिंह सुमन (जीवन के गान), नागार्जुन, भगवतीचरण वर्मा (भैंसागाड़ी) शमशेर, पंत जी (ग्राम्या), गजानन, मुक्तिबोध, रामविलास शर्मा, उदयशंकर भट्ट, अंचल, नरेंद्र शर्मा आदि ने प्रगतिवादी काव्य की सृष्टि की। प्रेमचंद का "हंस" इस साहित्य का मुखपत्र था। प्रगतिवादियों ने छायावादियों के विरुद्ध जीवन के यथार्थ को वाणी दी। प्रकृति को रेमानी दृष्टि से न देखकर उसे जीवन की वास्तविकता के संदर्भ में रखकर देखा है। प्रगतिवादी काव्य में व्यंग्य का सर्वाधिक विकास हुआ है। प्रगतिवाद आज भी एक जीवंत काव्यधारा है, उसने अब हुंकारात्मक रूप छोड़कर अधिक सूक्ष्म और कलामय रूप अपनाया है।
प्रयोगवाद
खड़ी बोली काव्य की पंचम धारा प्रयोगवाद कहलाती है (1943 ई. के पश्चात्)। स. ही. वा. अज्ञेय ने, जो प्रगतिवादी भी रह चुके थे, 1943 में प्रथम तारसप्तक में मुख्यत: प्रगतिवादी कवियों की नए ढंग की प्रयोगात्मक रचनाएँ प्रकाशित की। 1951 में द्वितीय सप्तक प्रकाशित हुअ। इसके पश्चात् इस धारा को "नई कविता" नाम मिला। प्रयाग की "नई कविता", हैदराबाद की "कल्पना" और दिल्ली की "कृति" नामक पत्रिकाओं के अतिरिक्त अज्ञेय, गिरिजाकुमार माथुर, नरेश मेहता, प्रभाकर माचवे, डा. देवराज, शंभुनाथ सिंह, जगदीश गुप्त, धर्मवीर भारती, रघुवीर सहाय, शमशेर, बालकृष्ण राव, लक्ष्मीकांत वर्मा आदि के काव्यसंग्रहों और स्फुट रचनाओं से प्रयोगवाद या नई कविता का रूप स्पष्ट हुआ। यह काव्य मुख्यत: छायावादी रोमानी दृष्टि और अलंकृति तथा प्रगतिवादी अनगढ़ता के विरुद्ध "रूपवादी आंदोलन है। छायावाद का प्रेरणास्रोत अंग्रेजी का रोमांटिक काव्य और प्रयोगवाद का प्रेरणास्रोत यूरोप का प्रतीकवाद (फ्रांस), अतियथार्थवाद, अस्तित्ववाद तथा आधुनिक चित्रकलावाद था। प्रगतिशील प्रयोगवादियों पर यूरोपीय प्रभाव केवल शिल्प की दृष्टि से ही है किंतु प्रयोगवादी कथ्य के विरोधी प्रयोगवादियों पर उक्त प्रभाव अधिक घनीभूत है; इसमें व्यक्ति की अस्तित्व आशंका, अनास्था, अवसाद, निराशा, भ्रमनाश, सामाजिकता के विरुद्ध व्यक्तिवाद, महत्ता के स्थान पर "लघुतावाद" अवचेतनस्थित कुंठा, आदि को प्रतीकात्मक और बिंबात्मक शैली में व्यक्त किया गया है। "रस" के स्थान पर बुद्धिवाद, कथ्य को प्रतीकों और बिंबों द्वारा यथावत् प्रस्तुत करने की चेष्टा, भाषा के नवीन प्रयोग, वार्तालापात्मक और वक्तव्यपरक शैली पर बल, गूढ़ और अब तक अछूते विषयों की अभिव्यक्ति इस धारा की विशेषतएँ हैं। प्राचीन आख्यानों का नवीन प्रश्नों को प्रस्तुत करने के लिए प्रयोग किया गया है। छंदों की दृष्टि से यह धारा पूर्ण स्वच्छंद है। "छंदगंध" मात्र ही इस नए काव्य में अधिक है। शब्दलय के स्थान पर अर्थलय के प्रयोग पर अधिक बल दिया गया है, यद्यपि बहुत से कवि गद्यात्मकता के साथ साथ मुक्त छंदों का भी प्रयोग करते हैं। चित्रकला के प्रभाववाद, भविष्यवाद, यथादृश्यवाद तथा टी. एस. इलियट, एज़रा पौंड, बॅदलेयर, मलामें, रिल्के, रिंबों आदि कावियों की कला से नई कविता अत्यधिक प्रभावित है। लोकजीवन से प्रभावित कविताएँ भी लिखी गई हैं। घोर व्यक्तिवाद, क्षण में अनुभूत अनुभूतियों की बिंबात्मक अभिव्यक्ति से जहाँ नवीनता की सृष्टि अधिक हुई हैं - विशेषकर नूतन अप्रस्तुत विधान के क्षेत्र में, वहीं भाषा की अव्यवस्थता, अभिव्यक्ति की अस्पष्टता, धूमिल संकेतात्मकता, भावदारिद्र्य, छंदद्रोह और बौद्धिक आग्रह इस काव्य के दोष हैं।
नवगीतवाद
खड़ी बोली की षष्ठ धारा है नवगीतवाद। बच्चन, नीरज, वीरेंद्र मिश्र, शंभुनाथ सिंह, रंग, रमानाथ अवस्थी, ठाकुरप्रसाद सिह, अंचल, सुरेंद्र तिवारी, सोम, कमलेश, केदारनाथ सिंह, गिरधर गोपाल, रामावतार त्यागी, गिरजाकुमार माथुर, कैलाश वाजपेयी, राही, सुमन और नेपाली आदि गीतकारों ने प्रेम, प्रकृति और समाज के विषय में नूतन अप्रस्तुत विधान द्वारा पदार्थछवियों और भावनाओं को वाणी दी है। अपेक्षाकृत सरल और स्पष्ट भाषा का प्रयोग, अहंसापेक्ष अनुभूतियों को अहंनिरपेक्ष करने का चाव और कविसम्मेलनों में अधिकाधिक जनप्रियता पाने की इच्छा, इन कवियों की विशेषता है। नई कविता की परिपाटी पर "नए गीत" भी आज के काव्य की उपलब्धि है।
इन नवीन धाराओं के अतिरिक्त परंपरागत शैली में प्रबंधकाव्य भी लिखे जाते हैं। तक्षशिला (उदयशंकर भट्ट), नूरजहाँ, (गुरुभक्त सिंह), उर्मिला (नवीन), सिद्धार्थ और वर्द्धमान (अनूप शर्मा), दैत्यवंश (हरदयालुसिंह), छत्रसाल (लालधर त्रिपाठी "प्रवासी") पार्वती (रामानंद तिवारी) आदि ऐसे ही काव्य हैं। इधर गांधी, प्रेमचंद, मीरा आदि पर भी प्रबंधकाव्य लिखे गए हैं। दिनकर की "उर्वशी" पुरानी शैली में एक उल्लेखनीय उपलब्धि है जिसमें कामायनी और पार्वती के समान मानवमन के शाश्वत अंतर्विरोध का आकर्षक वर्णन है। किंतु नवीनतावादियों की तुलना में परंपरागत प्रबंधकाव्यों का सम्मान कम हो रहा है।
द हितवाद
द हितवाद नागपुर से प्रकाशित अंग्रेजी समाचार पत्र है। इसकी स्थापना १९११ में गोपाल कृष्ण गोखले ने की थी।
वायु सेना संग्रहालय, नई दिल्ली
वायु सेना संग्रहालय दिल्ली में स्थित वायु सेना का संग्रहालय है। यह पालम में स्थित है।
बड़ागाँव, वाराणसी
बड़ागाँव (Baragaon) भारत के उत्तर प्रदेश राज्य के वाराणसी ज़िले में स्थित एक नगर है।
अबीरिया
अबीरिया अहीर क्षत्रियों का देश था। इसका उल्लेख पेरिप्लस ऑफ़ द एरीथ्रियन सी और टॉलेमी द्वारा अपने जियोग्राफिया में किया गया है। पेरिप्लस ने इसका उल्लेख तटीय जिले सिरास्ट्रेन (आधुनिक सौराष्ट्र, गुजरात) के साथ एबेरिया के रूप में किया है, और टॉलेमी इसे सिंधु डेल्टा के ऊपर स्थित करता है।
टॉलेमी द्वारा लिखित पेरिप्लस ऑफ़ द एरीथ्रियन सी एंड ज्योग्राफी, अबिरिया को निचले सिंध घाटी और काठियावाड़ के बीच, जाहिरा तौर पर दक्षिण-पश्चिम राजपुताना और आसपास के क्षेत्रों में स्थित करता है। पुराणों में हालांकि, अहीर राजाओं के डोमेन डेक्कन के उत्तर-पश्चिमी क्षेत्र में स्थित थे।
टॉलेमी द्वारा उल्लेख
टॉलेमी द्वारा अबिरिया का उल्लेख किया गया था जब उन्होंने क्षत्रप चस्तान के क्षेत्र का वर्णन किया था: इसके अलावा जो क्षेत्र भारत के पश्चिमी भाग के बगल में है, उसे इंडोसिथिया कहा जाता है। (सिंधु) नदी के मुहाने के आसपास के इस क्षेत्र का एक हिस्सा पातालना है, जिसके ऊपर अबीरिया है। वह जो सिंधु और कैन्थिकोल्पस खाड़ी के मुहाने के बारे में है सिरास्ट्रेना कहलाता है। (...) इस नदी द्वारा निर्मित द्वीप में पंतला शहर हैं, बारबरिया। (...) इंडोसिथिया का लारिका क्षेत्र समुद्र के पास दलदल से पूर्व की ओर स्थित है, जिसमें नामादस नदी के पश्चिम में बैरीगाजा एम्पोरियम का आंतरिक शहर है। नदी के पूर्व की ओर (...) ओजेना-रेजिया तियास्तानी (...) मिनगारा".
एरिथ्रियन सागर के पेरिप्लस में उल्लेख
एरीथ्रियन सागर की पहली शताब्दी सीई पेरिप्लस में अबीरिया का भी उल्लेख किया गया है:
"बाराका की खाड़ी से परे बेरिगाजा और एरियाका देश का तट है, जो नंबनस और पूरे भारत के साम्राज्य की शुरुआत है। इसका वह हिस्सा अंतर्देशीय और आसपास के सिथिया को अबिरिया कहा जाता है, लेकिन तट है सिरास्ट्रीन कहा जाता है। यह एक उपजाऊ देश है, जिसमें गेहूं और चावल और तिल का तेल और स्पष्ट मक्खन, कपास और मोटे प्रकार के भारतीय कपड़े पैदा होते हैं। बहुत सारे मवेशी वहां चराए जाते हैं, और पुरुष बड़े कद के और काले रंग के होते हैं। रंग। इस देश का महानगर मिननगरा है, जहाँ से बहुत से सूती कपड़े बैरीगाज़ा तक लाए जाते हैं।
धार्मिक क्रांति
सनातन धर्म के अनुसार धार्मिक क्रांति वह कोशिश होती है जिसमें अपने समुदाय के बीच विसंगतियों को अथवा त्रुटियों को सही करने की कोशिश की जाती है
बिजहरा गाँव, इगलास (अलीगढ़)
बिजहरा इगलास, अलीगढ़, उत्तर प्रदेश स्थित एक गाँव है।
लॉट पोलिश एयरलाइंस
यह विश्व की एक प्रमुख वायुयान सेवा हैं।
नीलम्बो (कमल)
नीलम्बो (Nelumbo) जलीय पादपों का एक 'जीनस' है जिनमें 'वाटर-लिली' जैसे बड़े फूल लगते हैं। इस जेनस में दो प्रजातियाँ हैं जिनमें से पहली, अधिक प्रसिद्ध 'पवित्र कमल' (N. nucifera) - जो भारत, वियतनाम, मिश्र आदि का राष्ट्रीय पुष्प है।
लॉडा एयर
यह विश्व की एक प्रमुख वायुयान सेवा हैं |
सांख्यिकीय परिकल्पना परीक्षण
एक सांख्यिकीय परिकल्पना परीक्षण सांख्यिकीय अनुमान की एक विधि है जिसका उपयोग यह तय करने के लिए किया जाता है कि हाथ में डेटा किसी विशेष परिकल्पना का पर्याप्त समर्थन करता है या नहीं। परिकल्पना परीक्षण हमें जनसंख्या मापदंडों के बारे में संभाव्य बयान देने की अनुमति देता है।
प्रारंभिक उपयोग
जबकि परिकल्पना परीक्षण को 20वीं शताब्दी की शुरुआत में लोकप्रिय बनाया गया था, 1700 के दशक में प्रारंभिक रूपों का उपयोग किया गया था। जन्म के समय मानव लिंग अनुपात का विश्लेषण करने में पहला उपयोग जॉन अर्बुथनॉट (1710), के बाद पियरे-साइमन लाप्लास (1770 के दशक) को दिया जाता है; देखें मानव लिंगानुपात।
कुमास जागीर
कुमास जागीर ग्राम सीकर से उत्तर दिशा में, सीकर से 36 किमी दूरी व लक्ष्मणगढ़ से 37 किमी दूरी पर स्थित है। यह एक ग्राम पंचायत मुख्यालय है।
जनसंख्या आंकड़े
कुल परिवारों की संख्या 306 है। गाँव में 0-6 आयु वर्ग के बच्चों की आबादी 234है जो गाँव की कुल जनसंख्या का 13.43 % है। गाँव का औसत लिंग अनुपात 935 है जो राजस्थान राज्य के औसत 928 से अधिक है। जनगणना के अनुसार  कुमास जागीर के लिए बाल लिंग अनुपात 828 है, जो राजस्थान के औसत 888 से कम  है।
साक्षरता
कुमास जागीर की साक्षरता दर 68.92% है, जो राज्य के औसत 66.11% से अधिक है। पुरूष साक्षरता दर 84.22% व महिला साक्षरता दर 52.85% है।
अवस्थिति
सीकर से उत्तर दिशा में 27.619406,74.795094 निर्देशांक पर स्थित है। ग्राम का कुल क्षेत्रफल 857 हेक्टेयर है।
इतिहास
पंचायत में अन्य गांव- घिरणीया,झिलमिल,जेवली।
प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।
राष्ट्रीय राजमार्ग ३६७ (भारत)
राष्ट्रीय राजमार्ग ३६७ (National Highway 367) भारत का एक राष्ट्रीय राजमार्ग है। यह कर्नाटक में भानापुर से गड्डनकेरी तक जाता है। यह राष्ट्रीय राजमार्ग ६७ का एक शाखा मार्ग है।
मार्ग
इस राजमार्ग पर कुछ मुख्य पड़ाव इस प्रकार हैं: भानापुर, कूकनूर, येलबुर्गा, गजेंद्रगढ़, बदामी, गुलेदगुड्डा, बागलकोट, गड्डनकेरी।
किंकाकू जी
किंकाकू जी (जापानी : 金閣寺?, शाब्दिक अर्थ : स्वर्ण मंदिर) जापान के क्योतो नगर में स्थित जेन बौद्ध मंदिर है। सुनहरे गुंबद वाला किंकाकू-जी मंदिर क्योको-ची तलाब के ठीक सामने बना है। इसके गुंबद और मंदिर की तालाब के पानी में पड़ने वाली छाया यहां के नजारे को और भी खूबसूरत बनाती है। ये बौद्ध मंदिर यहां की संस्कृति कितायामा बुंका का प्रतिनिधित्व करता है, जो पारंपरिक कुलीन संस्कृति और नई समुराई संस्कृति का मिश्रण है। इस तीन मंजिला मंदिर को यूनेस्को ने वर्ल्ड हेरिटेज में शामिल किया है। यह प्राचीन क्योतो के १७ विश्व विरासतों में से एक है।
हारुकी मुराकामी
हारुकी मुराकामी एक जापानी उपन्यासकार हैं जिनकी कृतियाँ ५० से अधिक भाषाओं में अनुवादित करी जा चुकी हैं और जिनकी करोड़ों प्रतियाँ विश्वभर में बिक चुकी हैं। इनके उपन्यासों में अकेलेपन और अतियथार्थवाद की छवियाँ मिलती हैं।
नीम नीम शहद शहद
नीम नीम शहद शहद एक भारतीय हिंदी भाषा की ड्रामा सीरीज़ है, जिसका प्रीमियर 15 अगस्त 2011 को सहारा वन पर हुआ था। श्रृंखला का निर्माण क्रिएटिव आई लिमिटेड के धीरज कुमार द्वारा किया गया है, और इसमें आम्रपाली गुप्ता और अनस खान मुख्य कलाकार हैं। श्रृंखला की शैली में बदलाव के कारण इसका दूसरा सीज़न नए नाम ' तुझ संग प्रीत लगाई सजना' के साथ आया, जो सहारा वन पर भी प्रसारित हुआ।
कथानक
नीम नीम शहद शहद दो बहनों सोनाली और निराली की कहानी है। वे चचेरे भाइयों से शादी करते हैं और एक ही घर में रहने लगते हैं। दोनों बहनों के पारिवारिक जीवन पर बिल्कुल विपरीत विचार हैं। जहां पारंपरिक सोनाली संयुक्त परिवार प्रणाली की पक्षधर है, वहीं आधुनिक निराली एकल परिवार चाहती है। इस और अन्य कारकों के कारण होने वाले संघर्षों के कारण बहनों के जीवन में कई बदलाव आते हैं।
गगराणा
गगराणा भारतीय राज्य राजस्थान के नागौर जिले की मेड़ता तहसील का एक गाँव है।
ये राजस्थान का केंद्र बिंदु है सेंट्रल पॉइंट है ये वीरों की धरती जेतमालोत राठोड़ो की धरती है आजादी से पहले ये स्वतंत्र ठिकाना था यहां पर काफी युद्ध हुवे राजतंत्र के बाद लोकतंत्र में यहां सैकड़ो सैनिकों ने देश की रक्षार्थ के लिये आगे आये।।
वर्तमान परिवेश में सपन्न गांव है पंचायत गगराणा मेड़ता की दूसरी सबसे बड़ी पंचायत है।।
जनसांख्यिकी
भारत की वर्ष 2011 की जनगणना के अनुसार गाँव की कुल जनसंख्या 6307 है।
बंगाली थियेटर
बांग्ला रंगमंच मुख्य रूप से बंगाली भाषा में थिएटर को कहते हैं। बंगाली थिएटर मुख्य रूप से पश्चिम बंगाल, और बांग्लादेश में चलता है। शब्द कुछ हिंदी थियेटरों का उल्लेख करने के लिए भी हो सकता है जो बंगाली लोगों को स्वीकार हों।
उमाजी नाईक
उमाजी नाईक (7 सितंबर 1791 – 3 फरवरी 1832) एक भारतीय क्रांतिकारी थे जिन्होंने 1826 से 1832 के आसपास भारत में ब्रिटिश शासन को चुनौती दी थी। वह भारत के शुरुआती स्वतंत्रता सेनानियों में से एक थे। उन्होंने ईस्ट इंडिया कंपनी और कंपनी शासन के खिलाफ लड़ाई लड़ी उन्हें सम्मान से विश्व क्रांतिवीर राजे उमाजी नाईक कहते हैं।
नरवीर उमाजी नाईक का जन्म पुणे जिले के पुरन्दर तहसील के भिवडी गांव में हुआ था। अंग्रेजों के अत्याचारी शासन के विरोध में उन्होने ही सर्वप्रथम क्रांति की ज्वाला जलाई थी । यह उनका पहला विद्रोह माना जाता है। उन्होंने सर्वप्रथम अंग्रेजों की आर्थिक नाड़ी को दुर्बल करने का प्रयास किया। २४ फरवरी १८२४ को अंग्रेजों का भांबुडा के दुर्ग में छिपाकर रखा गया कोष (खजाना) उमाजी ने अपने सशस्त्र साथियों की सहायता से लूटा एवं अंग्रेजों की नाक में दम कर दिया ।
उसी समय अंग्रजोंने उमाजी नाईक को पकड़ने का आदेश दिया। उमाजी नाईक को पकड़ने वाले को १० हजार रुपयों का पुरस्कार घोषित किया गया। उमाजी ने लोगों को संगठित कर छापामार पद्धति से युद्ध करते हुए अंग्रेजों के सामने बहुत बड़ी चुनौती खड़ी कर दी।
१५ दिसम्बर १८३१, उमाजी के जीवन का काला दिन बना। भोर के एक गांव में अंग्रेज सरकार ने उन्हें पकडकर उन पर न्यायालय में राजद्रोह एवं देशद्रोह का अभियोग चलाया। इस अभियोग में फांसी का दंड सुनाकर, ३ फरवरी १८३२ को पुणे के खडकमाल न्यायालय में उमाजी नाईक को फांसी दे दी गई । केवल ४१ वर्ष की अवस्था में उमाजी नाईक देश के लिए वीरगति को प्राप्त हुए।
बिदरका गाँव, इगलास (अलीगढ़)
बिदरका इगलास, अलीगढ़, उत्तर प्रदेश स्थित एक गाँव है।
मालेव हंगारियन एयरलाइंस
यह विश्व की एक प्रमुख वायुयान सेवा हैं |
एक इकाई व्यवस्था
एक इकाई व्यवस्था या नीति, (अथवा वन-यूनिट् सिस्टम्), पाकिस्तान की एक पुर्वतः परवर्तित प्रशासनिक व्यवस्था थी, जिसके अंतर्गत, तत्कालीन पाकिस्तानी भूमि के दोनों भिन्न टुकड़ों को "एक प्रशासनिक इकाई" के रूप में ही शासित किये जाने की योजना रखी गई थी। इस तरह की प्रशासनिक नीति को अपनाने का मुख्य कारण, सर्कार द्वारा, पाकिस्तानी अधिराज्य के दो विभक्त एवं पृथक भौगोलिक आंचलों की एक ही केंद्रीय व्यवस्था के अंतर्गत शासन में आने वाली घोर प्रशासनिक असुविधाएँ, एवं भौगोलिक कठिनाईयाँ बताई गई थी। अतः इस भौगोलिक व प्रशासनिक विषय के समाधान के रूप में, सरकार ने इन दो भौगोलीय हिस्सों को ही, एक महासंघीय ढांचे के अंतर्गत, पाकिस्तान के दो वाहिद प्रशासनिक इकाइयों के रूप में स्थापित करने की नीति बनाई गई। इस्के तहत, तत्कालीन मुमलिकात-ए-पाकिस्तान के, पूर्वी भाग में मौजूद स्थिति के अनुसार ही, पश्चिमी भाग के पाँचों प्रांतों व उनकी प्रांतीय सरकारों को भंग कर, एक प्रांत, पश्चिमी पाकिस्तान गठित किया गया, वहीं पूर्वी भाग (जो अब बांग्लादेश है) को पूर्वी पाकिस्तान कह कर गठित किया गया। तत्प्रकार, पाकिस्तान, एक इकाई योजना के तहत, महज दो प्रांतों में विभाजित एक राज्य बन गया।
वन यूनिट योजना की घोषणा प्रधानमंत्री मोहम्मद अली बोगरा के शासनकाल के दौरान 22 नवंबर 1954 को की गई, और 14 अक्टूबर 1955 को देश के पश्चिमी भाग के सभी प्रांतों को एकीकृत कर, पश्चिमी पाकिस्तान प्रांत गठित किया गया, जिसमें, सभी प्रांतों के अलावा तत्कालीन, राजशाहियों और कबाइली इलाके भी शामिल थे। इस प्रांत में 12 प्रमंडल थे, और इसकी राजधानी लाहौर थी। दूसरी ओर पूर्वी बंगाल के प्रांत को पूर्वी पाकिस्तान का नाम दिया गया, जिसकी राजधानी ढाका थी। संघीय राजधानी(कार्यपालिका) को वर्ष 1959 में कराँची से रावलपिंडी स्थानांतरित किया गया, जहां सेना मुख्यालय था, और नई राजधानी, इस्लामाबाद के पूरा होने तक यहां मौजूद रहा जबकि संघीय विधानपालिका को ढाका में स्थापित किया गया।
इस नीति का उद्देश्य बज़ाहिर प्रशासनिक सुधार लाना था लेकिन कई लिहाज से यह बहुत विनाशकारी कदम था। पश्चिमी पाकिस्तान में मौजूद बहुत सारी राज्यों ने इस आश्वासन पर विभाजन के समय पाकिस्तान में शामिल हो गए थे कि उनकी स्वायत्तता कायम रखी जाएगी लेकिन वन इकाई बना देने के फैसले से सभी स्थानीय राज्यों का अंत हो गया। इस संबंध में बहावलपुर, खीरिपोर और कलात के राज्य विशेषकर उल्लेखनीय हैं। मामले इस समय अधिक गंभीर समय 1958 ई। के तख्तापलट के बाद मुख्यमंत्री का पद समाप्त कर दिया गया और राष्ट्रपति ने पश्चिमी पाकिस्तान के विकल्प अपने पास रख लिए। राजनीतिक विशेषज्ञों यह भी समझते हैं कि पश्चिमी पाकिस्तान के सभी प्रांतों को एकजुट करने के उद्देश्य पूर्वी पाकिस्तान की भाषाई और राजनीतिक इकाई का जोर तोड़ना था।
अंततः एक जुलाई 1970 को राष्ट्रपति याह्या खान ने एक इकाई का सफाया करते हुए पश्चिमी पाकिस्तान के सभी प्रांतों बहाल कर दिया।
पृष्ठभूमि
पाकिस्तान की स्थापना पाकिस्तान आंदोलन का परिणाम था, जिसे मुहम्मद अली जिन्नाह् के नेत्रित्व में, तथाकथित रूप से, भारतिय उपमहाद्वीप के मुसलमान आबादी के लिये किया गया था। सन 1947 में भारतीय स्वतंत्रता अधिनियम के पारित होने के साथ ही, भारत विभाजन के बाद पाकिस्तान की स्थापना हुई थी। इस विभाजन के तहत ब्रिटिश भारत के पूर्वी व पष्चिमी छोरों पर मुस्लिम बहुल इलाकों को पाकिस्तान में शामिल कर दिया गया। साथ ही इसी विभाजन के तहत, ब्रिटिश-भारत के पंजाब एवं बंगाल प्रांतों को भी विभाजित कर दिया गया और पूर्वी बंगाल और पश्चिमी पंजाब को पाकिस्तान में सम्मिलित कर दिया गया।
इतिहास
हालाँकि, पाकिस्तान की कल्पना, मुहम्मद इक़बाल ने 1930 में भारत के उत्तर पश्चिम के चार प्रांतों और क़बाइली इलाकों के मेल से की थी, धीरे-धीरे, मुस्लिम लीग की ये राजनीति बढ़ती गई और भारत के कई मुस्लिम बहुल क्षेत्रों में उसे समर्थन मिला(मुख्यतः पश्चिमोत्तर और पूर्वी बंगाल के मुस्लिम बहुल इलाकों में)। 1946 के चुनाव में पूर्वी बंगाल में भी मुस्लिम लीग ने बहुमत प्राप्त किया, और इसी के साथ यह भी साफ हो गया की पूर्वी बंगाल भी पाकिस्तान में शामिल किया जाएगा। पाकिस्तान की स्थापना पाकिस्तान आंदोलन का सीधा परिणाम था, जिसके रहनुमा मुहम्मद अली जिन्नाह थे। तत्पश्चात, क्योंकि उस देश में कोई भी संविधान नहिं था, इसीलिए पाकिस्तान को 1935 के भारत सरकार अधिनियम के अंतर्गत शासित किया जा रहाथा। विभाजन व पाकिस्तान की स्थापना के पश्चात्‌ व्यवस्थापिका को पाकिस्तान के दो पृथक भागों को, जो करीब हजार मील की भारतीय भूमि से अलग-थलग थे, को एक ही जगह से, प्रशासित करने में खासी असुविधा का सामना करना पड़ रहा था। इसके अलावा, पश्चिमी भाग स्वयं ही चार प्रांतों, कबाइली इलाके एवं विभिन्न रियासतों में विभाजित था, जबकी पूर्वी भाग को एक प्रांत था। इसके अलावा, पूर्वी भाग में पश्चिमी भाग के मुकाबले, व्यवस्था, नौकरशाही व सैन्य सुरक्षा की अति निष्पर्याप्ती थी। तथा, पश्चिमी भाग तुलनात्मक रूप से अधिक विकसित था एवं उसके पास बड़ी सेना व पर्याप्त नौकरशाही व व्यवस्थापिका थी। अतः पूर्वी भाग, जो पश्चिम के ही तुलनात्मक जनसंख्या रखता था, के लिये विकास व सम्पन्नता का रास्ता कठिन एवं पश्चिम के मुकाबले असाम्य था। ऐसी स्थिति में पूर्वी हिस्से की नेत्रित्व के मन में भाषा व सांस्कृतिक मुद्दों के अलावा, शक्तियों व सुविधाओं के बंटवारे व सामरिक व आर्थिक समानता के विषय को लेकर गंभीर प्रश्न थे।
इस भौगोलिक स्थिति से उपजी प्रशासनिक व असमानता की कठिनाई, व आर्थिक नाउम्मीदी के समाधान के लिए इस एक इकाई व्यवस्था का मसौदा तैयार किया गया, जिसके तहत दोनों हिसों में केवल एक ही प्रांत होगा, अतः दोनों को बराबर की राजनीतिक शक्ति प्राप्त होगी। साथ ही, इस योजना में अन्य विकस नीतियों को भी शामिल किया गया था। प्रधानमंत्री चौधरी मुहम्मद अली ने 14 अक्टूब 1955 को, 30 सितंबर 1955 मे पाकिस्तान की राष्ट्रीय सभा में पारित, पश्चिमी पाकिस्तान के सभी प्रांतों को मिला देने के अधिनियम को कार्यान्वित कर, वन युनिट सिस्टम को लागू कर दिया। तत्पूर्व, प्रधानमंत्री मोहम्मद अली बोगरा ने 22 नवंबर 1954 को इसकी आधिकारिक घोषणा की थी।
न कोई बंगाली होगा, न पंजाबी, न सिंधी, ना पठान, ना बलोच, ना बहवालपुरी, ना खैरपुरी। इन छोटे कुनबों के ग़ायब होने से पाकिस्तान की सालमियात(एकता) को मज़बूत करेगा।
इस्कंदर मिर्ज़ा द्वारा इस योजना को अपनाने के लिए सदन को यह कारण पेश किये गए थे:
परंतु इस एक इकाई की स्थापना सरल कार्य नहीं था, क्योंकि, इसे कई गुठों द्वारा विरोध का सामना करा पड़ा था, विशेष कर प्रांतीय सरकारों से। सिंध विधानसभा ने प्रांतों के सम्मिलन से एक प्रान्त बनाने के उपाय के विरोध में वोट किया था, जिसके बाद सिंध के तत्कालीन मुख्यमंत्री पीरज़ादा अब्दुल सत्तर को ग़ुलाम मुहम्मद द्वारा निलंबित कर दिया गया था। इसके अलावा, पूर्वी बंगाल को स्वयं इस योजना से आपत्ति थी, क्योंकी उन्हें इससे जनसांख्यिकीय बदलाव का डर था। बहरहाल, इन सारी रुकावटों के हल के पश्चात् अंत्यतः इस एक इकाई योजना को लागू कर दिया गया।
इसके तहत, पश्चिमी भाग के सभी प्रांतों को एकीकृत कर, पश्चिमी पाकिस्तान प्रांत गठित किया गया, जिसमें, सभी तत्कालीन प्रांतों के अलावा तत्कालीन, राजशाहियों और कबाइली इलाके भी शामिल थे। इस प्रांत में 12 प्रमंडल थे, और इसकी राजधानी लाहौर थी। दूसरी ओर पूर्वी बंगाल के प्रांत को पूर्वी पाकिस्तान का नाम दिया गया, जिसकी राजधानी ढाका थी। संघीय राजधानी(कार्यपालिका) को वर्ष 1959 में कराँची से रावलपिंडी स्थानांतरित किया गया, जहां सेना मुख्यालय था, और नई राजधानी, इस्लामाबाद के पूरा होने तक यहां मौजूद रहा जबकि संघीय विधानपालिका को ढाका में स्थापित किया गया।
आलोचना व परिणाम
हालाँकि, इस नीति का मुख्य उद्देश्य बज़ाहिर प्रशासनिक सुधार लाना था लेकिन परंतु भाषाई एवं क्षेत्रीय-जातिगत अस्मिता व विकास लिहाज से यह बहुत विनाशकारी कदम था। तथा, पूर्वकथित, सिंध एवं पूर्वी बंगाल जैसे प्रांतों की प्रांतीय सरकारों के अतिरिक्त, इसे भशवादि व क्षेत्रीय-राष्ट्रवादी विचर्धारियों व राजनीतिज्ञों की आलोचना एवं पुरज़ोर विरोध का भी सामना करना पड़ा। इनमें वे राजघराने व रियासतें भी शमिल थें, जिन्होंने इस आश्वासन पर ही विभाजन के समय पाकिस्तान में शामिल होने का निर्णय किया था कि उनकी स्वायत्तता कायम रखी जाएगी लेकिन वन यूनिट के आने से इन सभी स्थानीय राज्यों का भी अंत कर, पश्चिमी पाकिस्तान में सम्मिलित कर दिया था। इस संबंध में बहावलपुर, ख़ैरपुर और कळात के राज्य विशेषकर उल्लेखनीय हैं। मामले उस समय अधिक गंभीर हो गए जब 1958 के तख्तापलट के बाद मुख्यमंत्री का पद समाप्त कर दिया गया और राष्ट्रपति ने पश्चिमी पाकिस्तान के सारे शासनाधिकार अपने हाथों में ले लिए। कई राजनीतिक विशेषज्ञों का यह भी मानना हैं कि पश्चिमी पाकिस्तान के सभी प्रांतों को एकजुट करने के उद्देश्य पूर्वी पाकिस्तान की भाषाई और राजनीतिक इकाईयो का जोर तोड़ना भी था।
कई राजनीतिज्ञों का यह भी प्रयास था की पाकिस्तान के विभिन्न क्षेत्रीय परम्पराओं व संस्कृतीयो को खत्म कर के पाकिस्तान को एक राष्ट्रीय संस्कृति के तरफ ले जाया जाये। अतः विभिन्न क्षेत्रीय प्रांतों के अंत से पूरे देश को एक सांस्कृतिक इकाई बनाने में सुविधा होती। अतः इस नीति को प्रांतीय व क्षेत्रीय संस्कृतियों को खत्म कर, एक राष्ट्रीय संस्कृति को बढ़ावा देने के लिए भी लाया गया था।
ऐसा भी कहा जाता है की इस योजना के पीछे की असल कारण प्रशासनिक से अधिक "राजनीतिक" थी, इस के अनुसार, इस चाल का मूख्य उद्देश्य, पश्चिमी पाकिस्तान को बुसंख्यक पूर्वी हिस्से से बराबर की राजनैतिक शक्ति के स्तर पर लाना था। हालाँकि, जनसँख्या के आधार पर पपोरवि पाकिस्तान की आबादी अधिक थी, परंतु पाकिस्तान की सियासत में, पश्चिमी पाकिस्तानियों, और विशेष कर पंजाबियों की पकड़ व पैंठ ज़्याद थी। परंतु राजनीतिक रहनुमाओं के मन में यह भय था की यदि लोकतान्त्रिक आदर्शों के अनुसार, सीधे सीधे, जनसँख्या के आधार पर राजनीतिक प्रतिदिधित्व की व्यवस्था स्थापित हो गयी, तो, पाकिस्तान की पूरी सियासी ताकत, पूर्व में केंद्रित हो जायेगी। अतः इस स्थिति से बचने के लिए, पश्चिमी पाकिस्तान के सारे राज्यों को सम्मिलित कर, एक प्रान्त बना दिया गया, ताकि उसकी कुल आबादी, पूर्वी पाकिस्तान से अधिक बहुल हो। ऐसा कहा जाता है की यह योजना, केवल, पूर्वी हिस्से के वोटों को पुनरसंतुलित करने के लिए लायी गयी थी।
जाट (एयरलाइंस)
यह विश्व की एक प्रमुख ब्रिटेन & युगोस्लाविया की वायुयान सेवा हैं |
कुल वायुयान संख्या
119
गालिब संग्रहालय, नई दिल्ली
गालिब संग्रहालय दिल्ली में मुगल कालीन शायर मिर्ज़ा ग़ालिब का संग्रहालय है। यह संग्रहालय, गालिब अकेडमी में है, जो नई दिल्ली के पश्चिम निज़ामुद्दीन इलाक़े में दर्गाह हज़रत निज़ामुद्दीन के करीब है।
विद्रधि
विद्रधि (abscess) शरीर के ऊतक के अन्दर मवाद एकत्र होने से निर्मित होती है। जो विद्रधि त्वचा के निकट स्थित होती हैं उनका लक्षण ये हैं- लाली, दर्द, गरमी, सूजन, आदि।
परछाइयाँ (भारतीय टीवी श्रृंखला)
परछाइयाँ एक भारतीय टेलीविजन श्रृंखला है जो सहारा टीवी पर प्रसारित होती है। श्रृंखला में प्रसिद्ध टेलीविजन अभिनेता अचिंत कौर और मिलिंद गुनाजी ने अभिनय किया।
बिसहौली गाँव, इगलास (अलीगढ़)
बिसहौली इगलास, अलीगढ़, उत्तर प्रदेश स्थित एक गाँव है।
राष्ट्रीय राजमार्ग ३६७ए (भारत)
राष्ट्रीय राजमार्ग ३६७ए (National Highway 367A) भारत का एक राष्ट्रीय राजमार्ग है। यह कर्नाटक में कोप्पल से मेटगल तक जाता है। यह राष्ट्रीय राजमार्ग ६७ का एक शाखा मार्ग है।
कुंग फ़ू पांडा ३
कुंग फ़ू पांडा ३ एक 2016 में बनी चीनी-अमेरिकी एनिमेटेड फिल्म है। इसका निर्माण ट्वेंटिएथ सेंचुरी फ़ॉक्स द्वारा किया गया था।
लॉन-चिली
यह विश्व की एक प्रमुख वायुयान सेवा हैं।
इलेक्ट्रॉन वोल्ट
इलेक्ट्रॉन वोल्ट या विद्युदणु वोल्ट(चिह्न eV) ऊर्जा की इकाई है। यह गतिज ऊर्जा की वह मात्रा है, जो एक इलेक्ट्रॉन द्वारा निर्वात में एक वोल्ट का विभवांतर पार करने पर प्राप्त की जाती है। सरल शब्दों में, यह 1 वोल्ट तथा 1 एलेक्ट्रानिक आवेश (e) के गुणनफल के बराबर होती है, जहाँ एक वोल्ट = एक जूल प्रति कूलम्ब है। ।
एक इलेक्ट्रॉन वोल्ट अति लघु मात्रा की ऊर्जा है:
भार के मापन हेतु
अल्बर्ट आइन्स्टाइन के अनुसार, ऊर्जा भार के तुल्य है, जैसा कि प्रसिद्ध भार-ऊर्जा-तुल्यता सूत्र में व्यक्त भी है: E = mc² (1.0000 kg = 89.876 PJ). अतः यह भौतिक कणों हेतु सामान्य है, जहाँ ारअऔर ऊर्जा प्रायः परस्पर बदलते रहते हैं, eV/c² या सरलतर eV को भार की इकाई हेतु प्रयोग करते हुए.
उदाहरणतः, एक विद्युदणु और धनाणु (पाजी़ट्रान), दोनों के भार 0.511 MeV/c², को मिटा कर 1.022 MeV ऊर्जा प्राप्त की जा सकती है, प्राणु (प्रोटोन) का भार है 0.938 GeV/c², जिससे GeV/c² कणिक भौतिकी की बडी़ सुविधाजनक इकाई बनती है।
ऊर्जा
अंतरण कारक:
फ़ोटोन के गुण
एक प्रकाशाणु के ऊर्जा E, आवृत्ति f और तरंगदैर्घ्य λ का संबंध है:
जहाँ h है प्लैंक स्थिरांक और c है प्रकाश की गति. उदाहरणार्थ, प्रत्यक्ष प्रकाश के वर्णक्रम में 400 nm से 700 nm तक की तरंगें होती हैं। प्रत्यक्ष प्रकाश के प्रकाशाणुओं में ऊर्जाएं होती हैं:
एक इलेक्ट्रान वोल्ट एक अधोरक्त फ़ोटोन की भी ऊर्जा होती है, जिसकी तरंगदैर्घ्य लगभग 1240 nm है। वैसे ही, 10eV ऊर्जा है पराबैंगनी तरंगदैर्घ्य 124 nm और अधिक के.
समय और दूरी के माप हेतु
कणिक भौतिकी में, दूरियां और समयों को कई बार प्रतिलोम इलेक्ट्रान वोल्ट में भी व्यक्त किया जाता है, कुछ अंतरण कारकों के साथ:
राष्ट्रीय पुलिस संग्रहालय, नई दिल्ली
राष्ट्रीय पुलिस संग्रहालय दिल्ली में स्थित है। इसमें पुलिस सेवा का इतिहास संग्रहीत है| इसकी स्थापना १९९१ में हुई थी और यह ४, सीजीओ कॉम्प्लेक्स परिसर में स्थित है एवं शनिवा एवं रविवार को बन्द रहता है।
राष्ट्रीय डाक टिकट संग्रहालय, नई दिल्ली
राष्ट्रीय डाक टिकट संग्रहालय दिल्ली में स्थित है। यहां विश्व भर के डाक टिकटों का अनूठा संग्रह है। यह संग्रहालय डाक भवन, सरदार पटेल चौक, नई दिल्ली में स्थित है। यहां डाक टिकटों के अलावा प्रथम दिवस आवरण, खास रद्द किए टिकट, इत्यादि भी हैं। यहां विश्व भर के टिकट क्रय करने का भी पटल है।
समय
इसके खुलने का समय है:
केप कॉलोनी
केप कॉलोनी यानि केप उपनिवेश, जिसे आम तौर पर केप ऑफ़ गुड होप कहा जाता था, अफ़्रीकी महाद्वीप के दक्षिणी छोर पर, वर्त्तमान दक्षिण अफ़्रीका और नामीबिया के स्थान पर स्थित एक ब्रिटिश उपनिवेश था, जिसे अंग्रेज़ों ने नीदरलैंड को हरा कर कब्ज़ा किया था। इसका नाम केप ऑफ़ गुड होप के नाम पर पड़ा था, जिसके आसपास डच लोगों ने अपने उपनिवेश को स्थापित किया था। डच लोगों ने १९६५ में कप ऑफ़ गुड होप के तट पर डच केप कॉलोनी स्थापित की थी, जिसे धीरे-धीरे अफ़्रीकी भूमि के भीतर विस्तार कर एक बहुत बड़े भूखंड पर कब्ज़ा क्र लिया गया। अंग्रेजों ने इसपर १९७५ में पहली बार, और अंत्यतः १८०२ में अंत्यतः पूरी तरह कब्ज़ा कर लिया था। यह ब्रिटिश साम्राज्य का एक उपनिवेश के रूप में शासित किया जाता था। १८७२ में यह एक स्वशासित उपनिवेश बन गया। १९१० में केप कॉलोनी, दक्षिणी अफ्रीका में स्थित अन्य तीन उपनिवेशों के साथ मिल कर दक्षिण अफ़्रीकी संघ में सम्मिलित हो गया।
एकीकृत परमाण्वीय द्रव्यमान मात्रक
एकीकृत परमाण्विक भार इकाई  (Unified Atomic Mass Unit ; प्रतीक : u), या डाल्टन (Da) द्रव्यमान की अत्यन्त छोटी इकाई है। यह प्रायः परमाणु या अणु के स्तर के द्रव्यमान बताने के लिए प्रयोग की जाती है। इसे कभी-कभी युनिवर्सल मास युनिट भी कहते हैं।
परिभाषा अनुसार, परमाण्विक द्रव्यमान इकाई के एक परमाणु के द्रव्यमान के बारहवें भाग के बराबर होती है।
इतिहास
सन् १९६० के पहले आक्सीजन-१६ के द्रव्यमान के सोलहवें भाग को एक 'भौतिक परमाण्विक द्रव्यमान इकाई' कहते थे। इसी प्रकार १९६१ तक आक्सीजन के औसत परमाणु भार के सोलहवें भाग को 'रासायनिक परमाण्विक द्रव्यमान इकाई' कहते थे। दोनो ही 'इकाइयों' को amu प्रतीक से दर्शाया जाता था।
बाद में, 'एकीकृत परमाण्विक द्रव्यमान इकाई' को १९६० में 'इंतरनेशनल यूनियन ऑफ प्योर एण्ड अप्लायड पिजिक्स' ने और सन् १९६१ में 'इंतरनेशनल यूनियन ऑफ प्योर एण्ड अप्लायड केमिस्ट्री' ने स्वीकार कर लिया और दोनो ही इसके लिये संकेत u का प्रयोग करते हैं और इसे कार्बन-12 के एक परमाणु के द्रव्यमान के बारहवें भाग के रूप में परिभाषित करते हैं।
मिस्र में धर्म
मिस्र में धर्म सामाजिक जीवन के कई पहलुओं को नियंत्रित करता है और कानून द्वारा इसका समर्थन किया जाता है। मिस्र का राजकीय धर्म इस्लाम है। हालांकि आधिकारिक आंकड़ों की अनुपस्थिति में अनुमान बहुत भिन्न होते हैं। 2006 की जनगणना के बाद से धर्म को बाहर रखा गया है, और इस प्रकार उपलब्ध आंकड़े धार्मिक और गैर-सरकारी एजेंसियों द्वारा किए गए अनुमान हैं। देश बहुसंख्यक सुन्नी मुस्लिम है (लगभग 80% से 94%  तक का अनुमान है), अगला सबसे बड़ा धार्मिक समूह कॉप्टिक ईसाई है (अनुमान 6%  से 25% )।  सटीक संख्या विवादों के अधीन है, ईसाईयों का आरोप है कि उन्हें मौजूदा सेंसरशिप में व्यवस्थित रूप से रेखांकित किया गया है। 2002 में, मुबारक सरकार के तहत, कॉप्टिक क्रिसमस (7 जनवरी) को आधिकारिक छुट्टी के रूप में मान्यता दी गई थी,  हालांकि ईसाइयों को कानून प्रवर्तन, राज्य सुरक्षा और सार्वजनिक कार्यालय में न्यूनतम प्रतिनिधित्व होने और कार्यबल में भेदभाव किए जाने की शिकायत है। उनके धर्म का आधार।
जनसांख्यिकी
अधिकांश मिस्र के ईसाई मूल निवासी कॉप्टिक रूढ़िवादी चर्च ऑफ अलेक्जेंड्रिया के हैं, जो एक ओरिएंटल रूढ़िवादी ईसाई चर्च है। अन्य ईसाई संप्रदायों में अर्मेनियाई अपोस्टोलिक, कैथोलिक, मैरोनाइट और एंग्लिकन शामिल हैं। 250-350,000 के बीच यूनानी रूढ़िवादी संख्या। सबसे हालिया घोषणाएं, 2008 में पोप शेनौडा III और शुभ्रा के बिशप मोरकोस द्वारा की गई, ने दावा किया कि मिस्र में रूढ़िवादी ईसाइयों की संख्या 12 मिलियन से अधिक थी। चर्च के अधिकारियों द्वारा किए गए अन्य अनुमानों ने इस संख्या को 16 पर रखा   दस लाख। T  कॉप्टिक रूढ़िवादी चर्च ने दावा किया कि ये आंकड़े नियमित रूप से अद्यतन सदस्यता रिकॉर्ड पर आधारित हैं।  प्रोटेस्टेंट चर्चों ने लगभग ३००,००० मिस्रवासियों की सदस्यता का दावा किया है,  और कॉप्टिक कैथोलिक चर्च की सदस्यता के आंकड़े समान हैं।   ये आंकड़े मिस्र में ईसाइयों का प्रतिशत कुल जनसंख्या का १०% से २०% के बीच रखते हैं। एक छोटी लेकिन ऐतिहासिक रूप से महत्वपूर्ण गैर-आप्रवासी बहाई आबादी है, अनुमान है कि संख्या लगभग 2,000 लोगों पर है, और यहूदियों का एक छोटा समुदाय है;  मिस्रियों की एक अज्ञात संख्या नास्तिक और अज्ञेय के रूप में पहचान करती है, जो कि सार्वजनिक रूप से अप्रासंगिक जोखिम उत्पीड़न और कानूनी प्रतिबंधों की अभिव्यक्ति है। = सन्दर्भ =
तियान्जिन की सन्धि
प्रथम अफीम युद्ध में इंग्लैंड के हाथों पराजित होने के बाद सन 1842 ई⁰ में चीन को अंग्रेजों के साथ नान्जिंग की अपमान जनक संधि करनी पड़ेगी इस संधि में चीन को केंटन सहित पांच प्रमुख बंदरगाह अंग्रेजों को देने पड़े और 21 मिलीयन डॉलर्स युद्ध क्षतिपूर्ति के रूप में देनी पड़ी। चीन के व्यापारिक संस्था कोहांग के अधिकार को समाप्त कर दिया गया, चीन से आयात निर्यात होने वाली वस्तुओं पर समान कर लगाने के लिए बाध्य किया गया और अंग्रेजों को कानूनी ढंग से अफीम का व्यापार करने का अधिकार मिल गया। (पहला युद्ध 1839-42, दूसरा युद्ध 1856-60,इन्गलैन्ड और चीन के बीच)
जगबीर सिंह
जगबीर सिंह (जन्म 20 फरवरी 1965) पूर्व भारतीय फील्ड हॉकी सेंटर फॉरवर्ड ने दो ओलंपिक (1988 और 1992), 1990 विश्व कप में भारत का प्रतिनिधित्व किया और सभी प्रमुख टूर्नामेंटों में भारतीय टीम का एक प्रमुख प्रकाश था, एक के लिए दो एशियाई खेलों (1986 और 1990), 1989 एशिया कप और चैंपियंस ट्रॉफी सहित, 1985-95 तक।
उन्हें 1990 में भारत सरकार द्वारा हॉकी के लिए अर्जुन अवार्ड से सम्मानित किया गया, 2004 में "लक्ष्मण अवार्ड" और वर्ष 2015-16 के लिए सर्वोच्च नागरिक सम्मान "यश भारती अवार्ड" (सरकार द्वारा) उत्तर प्रदेश). मार्च 2017 में, भारत सरकार के युवा मामले और खेल मंत्रालय ने उन्हें हॉकी के लिए राष्ट्रीय पर्यवेक्षक के रूप में नियुक्त किया।
प्रारंभिक जीवन और शिक्षा
जगबीर का जन्म और परवरिश आगरा में हुआ, उत्तर प्रदेश में, उनके पिता दर्शन सिंह ने भी हॉकी खेली और शहर में अखिल भारतीय ध्यानचंद टूर्नामेंट का आयोजन किया. वह गुरु गोबिंद सिंह स्पोर्ट्स कॉलेज, लखनऊ के पूर्व छात्र हैं।
कैरियर
अपने खेल के दिनों में 'स्ट्राइकिंग-सर्कल हत्यारे' के रूप में वर्णित, बेड़े-पैर वाले सरदार को ऑल-स्टार एशिया इलेवन का प्रतिनिधित्व करने का भी सम्मान मिला, जिसने 1990 में कुआलालंपुर में '5 महाद्वीप विश्व क्लासिक कप' जीता और विश्व के लिए खेला। मंचइंग्लैंद्बाक  में 1993 में XI (मैत्रीपूर्ण मैच)। 1992-97 से जर्मन हॉकी बुंडेसलिगा 'प्रीमियर लीग में एचटीसी स्टटगार्ट किकर्स के लिए जर्मनी में खेलने वाला एकमात्र भारतीय खिलाड़ी।
कोचिंग कैरियर
वह 2004 के ओलंपिक में एथेंस में भारतीय पुरुष टीम के कोच थे, पाकिस्तान / स्पेन / फ्रांस के खिलाफ टेस्ट श्रृंखला और उसी वर्ष लाहौर में चैंपियंस ट्रॉफी आयोजित की गई थी। उन्होंने विभिन्न FIH कोचिंग सेमिनार और FIH के 'उन्नत कोचिंग' पाठ्यक्रमों में भाग लिया है। एफआईएच ने उन्हें 2008 में नेपाल में आयोजित ओलंपिक सॉलिडैरिटी कोचिंग प्रोग्राम के लिए कोचिंग कोर्स कंडक्टर के रूप में नियुक्त किया। वह हॉकी इंडिया लीग 2013 में जेपी पंजाब वारियर्स टीम के कोच भी हैं।
कुमास जाटान
कुमास जाटान ग्राम सीकर से उत्तर दिशा में, सीकर से 38 किमी दूरी व लक्ष्मणगढ़ से 8 किमी दूरी पर स्थित है। यह एक ग्राम पंचायत मुख्यालय है।
जगबीर सिंह
मीडिया स्तंभकार और टिप्पणीकार कैरियर
वे भारत के कई प्रतिष्ठित राष्ट्रीय और क्षेत्रीय समाचार पत्रों और पत्रिकाओं में हॉकी पर एक लोकप्रिय टिप्पणीकार और स्तंभकार और राय बनाने वाले के बाद एक लोकप्रिय लेखक रहे हैं। वह लगभग सभी प्रमुख प्रतियोगिताओं जैसे ओलंपिक, विश्व कप, राष्ट्रमंडल खेल, एशियाई खेल, एशिया कप, और ESPN, टेन स्पोर्ट्स, दूरदर्शन, NDTV, टाइम्स पर अन्य अंतरराष्ट्रीय और घरेलू टूर्नामेंटों में कमेंट्री और विशेषज्ञ विश्लेषण टीम का हिस्सा रहे हैं।  अब, सीएनएन आईबीएन आदि।
कुमास जाटान
जनसंख्या आंकड़े
कुल परिवारों की संख्या 117 है। गाँव में 0-6 आयु वर्ग के बच्चों की आबादी 77 है जो गाँव की कुल जनसंख्या का 12.05 % है। गाँव का औसत लिंग अनुपात 972 है जो राजस्थान राज्य के औसत 928 से अधिक है। जनगणना के अनुसार  कुमास जाटान के लिए बाल लिंग अनुपात 750 है, जो राजस्थान के औसत 888 से कम  है।
साक्षरता
कुमास जाटान की साक्षरता दर 79.72% है, जो राज्य के औसत 66.11% से अधिक है। पुरूष साक्षरता दर 93.21% व महिला साक्षरता दर 66.31% है।
अवस्थिति
सीकर से उत्तर दिशा में 27.846193,75.021783 निर्देशांक पर स्थित है। ग्राम का कुल क्षेत्रफल 404 हेक्टेयर है।
इतिहास
पंचायत में अन्य गांव- मानासी,छिंछास।
प्रमुख शिक्षण संस्थान
गाँव में कला संकाय से कक्षा 1-12 तक सरकारी स्कूल है। हिन्दी साहित्य, भूगोल व राजनीतिक विज्ञान विषय हैं।
बेलौथ गाँव, इगलास (अलीगढ़)
बेलौथ इगलास, अलीगढ़, उत्तर प्रदेश स्थित एक गाँव है।
पिया का घर प्यारा लगे
पिया का घर प्यारा लगे एक भारतीय टेलीविजन श्रृंखला है जो सहारा वन पर प्रसारित की गई थी। यह सिलसिला 10 नवंबर 2011 से 27 सितंबर 2013 तक चला।
कथानक
श्रृंखला सेजल ( संजीदा शेख ) के इर्द-गिर्द घूमती है जो अपने पति बिट्टू (गिरिराज काबरा / राज सिंह ) के साथ संघर्ष से गुजरती है।
हरनाम सिंह सैनी
हरनाम सिंह सैनी (06 दिसम्बर 2000 को मृत्यु ) एक उल्लेखनीय भारतीय क्रांतिकारी थे जिन्होने ग़दर षड्यंत्र में भाग लिया था।
तीसरे लाहौर षड्यंत्र के तहत उन पर मुकदमा चलाया गया। ब्रिटिश औपनिवेशिक सरकार ने 06 दिसम्बर  2000 को  लाहौर में साम्राज्य के खिलाफ विद्रोह भड़काने के आरोप में उन्हें फांसी दे दी।
हरनाम सिंह सैनी, गोपाल सैनी के पुत्र थे जो होशियारपुर जिले के फतेहगढ़ गाँव के निवासी थे।
ग़दर षड्यंत्र में सहभागिता
हरनाम सिंह अत्यन्त प्रभावशाली लेखक थे। हरनाम सिंह ने उद्यम हेतु कनाडा और यूएसए का दौरा किया जो उस समय ग़दर षड्यंत्र के प्रजनन स्थल थे। वे ग़दर पार्टी के सक्रिय सदस्य बन गए और साम्राज्यविरोधी कार्यों में भाग लेने लगे। कैनडा में हरनामसिंह ने ‘दी हिन्दुस्थान’ नामक पत्रिका आरम्भ की। उनकी इस पत्रिका से कैनडा में रहने वाले अनेक भारतीय प्रभावित हुए। कैनडा के प्रशासन ने उन पर बम बनाने, बम निर्माण करना सीखाने और विद्रोही विचारों का प्रचार करने आदि के आरोप लगाकर उन्हें ४८ घंटो में कॅनाडा छोड़ने का आदेश दे दिया।
हरनामसिंह का मित्र रेमिस्बर्ग अपनी बोट से उन्हें अमरिका लाया। अमरिका में ‘गदर’ नामक पत्रिका के प्रकाशन में वे सहायता करने लगे । ‘कोमागाटामारू जहाज के प्रकरण' के उपरान्त हरनामसिंह अमरिका छोड़ चले गए। जापान, चीन और सयाम (थाईलैंड) आदि देशों में 'गदर' का प्रचार करते हुए वे ब्रह्मदेश चले गए।
सन् १९१५ में सिंगापुर का विद्रोह विफल हो जाने पर बडी मात्रा में लोगों को बन्दी बनाया गया। इसलिए अनेक नेता ब्रह्मदेश चले गए। हरनामसिंह को भी बन्दी बनाया गया। उन पर मुकद्दमा चलाया गया और उन्हें मृत्युदंड सुनाया गया। कारागृह से हरनामसिंह भाग निकले किन्तु दुर्भाग्य से उन्हें पुनः बंदी बनाया गया और १९ अक्तूूबर १९१६ को फांसी दी गई !
सधुक्कड़ी
यह हिंदी का आम रूप है और मौखिक परंपरा और जैसे कबीर और गुरु नानक जैसे मध्यकालीन संत-कवियों के हिंदी साहित्य को इसके साथ जोड़ा जाता है। मीराबाई, बाबा फ़रीद और शाह लतीफ़ जैसे अन्य संत-कवियों ने राजस्थानी, पंजाबी और सिंधी भाषाओं के अलावा इसका भी प्रयोग किया।
"सधुक्कड़ी" शब्द रामचंद्र शुक्ल (1884-1941) द्वारा गढ़ा गया था, और सभी विद्वान इस शब्द के उपयोग, या उन भाषाओं की पहचान इसके रूप में करने से सहमत नहीं हैं जो आम तौर पर इसके साथ सम्बंधित मानी जाती हैं।
ईरान और सउदी अरब का परोक्ष युद्ध
ईरान और सउदी अरब का परोक्ष युद्ध उस संघर्ष को कहते हैं जो वर्तमान समय में मध्य पूर्व तथा आसपास के क्षेत्रों पर अपना-अपना प्रभाव जमाने के लिए सउदी अरब तथा ईरान के बीच चल रहा है। इसे 'ईरान-सउदी अरब शीतयुद्ध' या 'मध्यपूर्व शीतयुद्ध' भी कहते हैं। 1979 के ईरानी क्रांति के पहले सऊदी अरब और ईरान के मधुर संबंध हुआ करते थे, क्रांति के बाद कट्टर शिया सत्ता पर आ गए इनका उदेश्य मुस्लिम देशों में ईरान का प्रभाव बढ़ाना मुस्लिम देश जहां राजा शासक है या सेक्युलर, लिबरल सरकारे है वहाँ क्रांति या तख्ता पलट करा कर एक कट्टर इस्लामिक सत्ता को लाना जिस वजह से सऊदी अरब और ईरान में दुश्मनी बढ़ गयी
हेग
हेग (Hague) या द हेग नीदरलैंड के पश्चिमी भाग में एम्सटर्डम के ३० मील दक्षिण पश्चिम में स्थित दक्षिणी हालैंड नामक प्रदेश की राजधानी है। यों तो एम्सटर्डम को राष्ट्रीय राजधानी होने का गौरव प्राप्त है फिर भी हेग की नीदरलैंड्स की वास्तविक राजधानी है क्योंकि संसद एवं राष्ट्राध्यक्ष का आवास यही है। यह यूरोप के सुंदर एवं आकर्षक नगरों में से एक है।
१२४८ ई० में काउंट विलियम ने यहाँ आखेट के लिए एक किले का निर्माण कराया। इस किले के चारों ओर नगर का विकास हुआ है। किले की समीपवर्ती क्षेत्र को "विनेनहाफ" कहते हैं। यह नगर सुंदर भवनों एवं उद्यानों के लिए विख्यात है। रिडर जाल या "हाल ऑव नाइट्स" में प्रति वर्ष तीसरे मंगलवार को संसद का उद्घाटन करने महारानी पधारती हैं। यहाँ बहुत से संग्रहालय हैं जिनमें चित्रों एवं पांडुलिपियों का मीरमानी वेस्ट्रीनलेनम (Meermanno Westreenlanum) संग्रहालय महत्वपूर्ण है। ग्रोटेकेर्क एवं गोथिक गिरजाघर, ललितकला अकादमी, रायल पुस्तकालय एवं प्रासाद तथा पीस पैलेस दर्शनीय स्थल हैं। अमन महल (अंग्रेज़ी : Peace Palace) हेग में आलमी अदालत या अंतरराष्ट्रीय न्यायालय है। आधुनिक भवनों में शेल एवं के. एल. एम. भवन उल्लेखनीय हैं। शिक्षण संस्थाओं में अंतरराष्ट्रीय विद्यालय, अमरीकी विद्यालय, रायल संगीत संरक्षिका (Conservatory) अंतरराष्ट्रीय विधि अकादमी एवं समाजविज्ञान संस्थान हैं। वेस्टडुइन (६१७ एकड़) और ज्यूडरपार्क (२१० एकड़) महत्व के हैं।
हेग, एम्सटर्डम, राटर्डम, यूट्रेच्ट एवं पेरिस से रेलमार्गों द्वारा जुड़ा हुआ है। एम्सटर्डम के पास में हवाईअड्डा है। यहाँ विद्युत् यंत्र, स्टोव, रसायन, मुद्रण यंत्र एवं रबर तथा विलासिता की वस्तुओं का निर्माण होता है। समीप में स्थित शेवेनिंगम एक विख्यात समुद्री स्थल है। विलियम तृतीय नामक इंग्लैंड का राजा यहीं पैदा हुआ था।
अबोमिनेबल (2019 फ़िल्म)
अबोमिनेबल एक 2019 में बनी चीनी-अमेरिकी एनिमेटेड फिल्म है। इसका निर्माण युनिवर्सल स्टूडियोज़ द्वारा किया गया था।
गंगवानी
नुंह जिले का एक गांव हे। गंगवानी गांव पुनहाना उपमंडल के पिनगंवा खंड मे पडता हे, पिनगंवा से इस गांव की दूरी 5 किलोमीटर हे और जिला मुख्यालय नुंह से इस गांव की दूरी 40 किलोमीटर हे। इस गांव के निवासियों का मुख्य व्यवसाय खेती बाडी हे। गांव की अधिकतर आबादी मेव मुस्लिम की हे []।
इतिहास
गंगवानी ग्राम कोट गांव से निकल कर बसा हे, कहा जाता यंहा पर राजा गंग नाम का आदमी था, उसने गंगवानी गांव बसाया था। छिरकलोत पाल बारा के 8 गांव कि चौधर भीं गंगवानी गांव में हे। गांव गंगवानी, अकबरपुर, मामालिका, ढआना, बुभलेहड़ी, चंदडाका, बुचाका, पापड़ा हे। फिलहाल गांव के चौधरी मास्टर मोहम्मद हुसैन ह। गांव में 2 मोहल्ले आबाद ह 1 जट्टू मोहल्ला 2 फतेलिया मोहल्ला। फिलहाल सरपंच इरशाद खान पापड़ी हे गांव में 10क्लास तक स्कूल हे इस गांव में 9 मस्जिद मुकम्मल आबाद हे। गंगवानी की जामा मस्जिद और ईद गाह मस्जिद मशहूर और सबसे बड़ी। परमुख शक्सीयत 1. चौधरी निहाल खान नंबरदार जो की बड़े बिस्वेदार और सामाजिक आदमी थे 2. मास्टर रुस्तम ex सरपंच जिन्होंने स्कूल और गांव में तालीम को बढावा दिया 3. Ex सरपंच। सरदार खान काफी पढ़े लिखे थे गांव में सरपंच रहकर काफी विकास कराया 4. उमेद खान को सरपंच रहकर काफी विकास कराया।पहले इस गांव में बनिया और पंजाबी समुदाय के लोग भी निवास करते थे जो शहरो की और पलायन कर गये। ये गांव गुडगांवा लोकसभा और पुनहाना विधानसभा क्षेत्र मे आता हे, गांव में लगभग 2400 वोट हे। इस गांव में पहले एक इस्लामिक मदरसा भी था जो अब बंद हो चुका हे।
बेसवान देहात गाँव, इगलास (अलीगढ़)
बेसवान देहात इगलास, अलीगढ़, उत्तर प्रदेश स्थित एक गाँव है।
एयरोफ़्लोट
एयरोफ़्लोट –  रशियन एयरलाइंस (ОАО «Аэрофло́т-Росси́йские авиали́нии», OAO Aeroflot-Rossiyskiye avialinii), जिसे प्रायः एयरोफ़्लोत (Аэрофлот, भी कहा जाता है, अर्थात : "वायु बेड़ा"), रूसी संघ की सबसे बड़ी वायु सेवा एवं आधिखारिक ध्वजवाहक सेवा है। एयरोफ़्लोत अन्तर्देशीय एवं अन्तर्राष्ट्रीय यात्रियों को अपने नेटवर्क पर ५२ देशों में ११६ गंतव्यों तक परिवहन उपलब्ध कराती है। कंपनी का प्रमुख केन्द्र शेरेमेत्येवो अन्तर्राष्ट्रीय विमानक्षेत्र में स्थित है। यह विश्व की एक प्रमुख वायुयान सेवा हैं।
सलाहुद्दीन ओवैसी
सुल्तान सलाहुद्दीन ओवैसी (14 फरवरी 1931 - 29 सितंबर 2008) अखिल भारतीय मजलिस-ए-इत्तेहादुल मुस्लिमीन पार्टी से संबंधित एक भारतीय राजनीतिज्ञ थे और तेलंगाना क्षेत्र में सक्रिय थे। उन्होंने 2004 में अपनी सेवानिवृत्ति तक लगातार छह बार हैदराबाद से संसद सदस्य के रूप में कार्य किया।
परिवार और पृष्ठभूमि
ओवैसी के पिता अब्दुल वहीद ओवैसी थे, जो अपनी मृत्यु तक ऑल इंडिया मजलिस-ए-इत्तेहादुल मुस्लिमीन के अध्यक्ष थे। 1976 में, सलाहुद्दीन ओवैसी ने अपने पिता की मृत्यु के बाद मजलिस की अध्यक्षता संभाली। ओवैसी तीन बेटों के पिता थे। उनके सबसे बड़े बेटे, असदुद्दीन ओवैसी, मजलिस के अध्यक्ष के रूप में अपने पिता के उत्तराधिकारी बने और 2004 से (जब ओवैसी सेवानिवृत्त हुए) अपने पिता के हैदराबाद के पॉकेट-बोरो को भी बरकरार रखा। ओवैसी के दूसरे बेटे, अकबरुद्दीन ओवैसी, चंद्रयानगुट्टा विधानसभा क्षेत्र से तेलंगाना विधान सभा के सदस्य हैं।
राजनीतिक कैरियर
सलाहुद्दीन ओवैसी ने 1958 में बहुत कम उम्र में राजनीति में कदम रखा था और उसी वर्ष उनके पिता के जेल जाने के समय वे सक्रिय थे।
सलाहुद्दीन ओवैसी, जिन्हें "सालार-ए-मिल्लत" के नाम से भी जाना जाता है, ने अपने भाषणों में बार-बार आरोप लगाया कि भारतीय राज्य ने मुसलमानों को उनके भाग्य पर "छोड़ दिया"। इसलिए, "मुसलमानों को मदद के लिए राज्य की ओर देखने के बजाय अपने पैरों पर खड़ा होना चाहिए", उन्होंने तर्क दिया। ओवैसी को हैदराबाद की राजनीति में सबसे मजबूत व्यक्ति माना जाता था क्योंकि उनकी शक्ति आंध्र प्रदेश की सीमाओं तक फैली हुई थी। राज्य के मुसलमान उनके पीछे खड़े हो गए और उन्हें ऐसा व्यक्ति माना जाता था जो आंध्र प्रदेश में मुस्लिम वोट बैंक को किसी भी पार्टी को समर्थन देने के लिए झुका सकते थे। उन्हें हैदराबाद में सबसे प्रमुख मुस्लिम नेता माना जाता था।
चुनाव की जानकारी
सलाहुद्दीन ओवैसी एमआईएम मुख्यालय दारुस्सलाम में एमआईएम पार्टी कार्यकर्ताओं को संबोधित करते हुए। अल्पसंख्यकों के आर्थिक विकास और शैक्षिक उन्नति के लिए काम करना; ओवैसी ने अल्पसंख्यक इंजीनियरिंग कॉलेज, मेडिकल कॉलेज, फार्मेसी, डिग्री कॉलेज और अस्पताल प्रबंधन के लिए कॉलेज, एमबीए, एमसीए और नर्सिंग, एक सहकारी बैंक, एक औद्योगिक प्रशिक्षण संस्थान, और दो अस्पताल और उर्दू समाचार पत्र एतमाड की स्थापना की; उर्दू भाषा, साहित्य और संस्कृति के प्रचार-प्रसार और संरक्षण में गहरी दिलचस्पी दिखाई।
नटाल कॉलोनी
नटाल कॉलोनी यानि नटाल उपनिवेश, दक्षिणी अफ्रीका के पूर्वी तट पर स्थित एक ब्रिटिश उपनिवेश था। इसे मई १८४५ में एक ब्रिटिश उपनिवेश के रूप में घोषित किया गया था, जब अंग्रेजों ने नतालिया के बोअर गण पर कब्ज़ा कर बफैलो नदी के दक्षिण के पूरे क्षेत्र पर अपना अधिकार जमा लिया था। जिसके उत्तेर की ओर ज़ूलू लोगों का कब्ज़ा था। १९१० में इस उपनिवेश का अन्य तीन ब्रिटिश उपनिवेशोंन के साथ विलय होकर दक्षिण अफ़्रीकी संघ की स्थापना हुई। आज यह दक्षिण अफ़्रीका के प्रांत क्वाज़ूलू-नटाल का हिस्सा है।
इस कॉलोनी का ज़ुलु गण के साथ भीषण झड़प और युद्ध होते रहते थे, एक बार तो ऐसा भी हुआ था की ज़ुलु हमले के कारण, पूरे डरबन शहर को खली करवाना पड़ा था। इस कॉलोनी का मुख्य आर्थिक संसाधन थी यहाँ की गन्ना खेती का व्यापर। नटाल में इन गन्ना खेतों पर काम करने के लिए, भारी मात्र में भारतीय प्रवासी भी आया कतरे थे, जिनके अप्रवासन के कारण , डरबन शहर, भारत के बहार स्थित, भारतीय लोगों के सबसे बड़े समाज का निवास-स्थान बना।
एयर मंगोल
यह विश्व की एक प्रमुख वायुयान सेवा हैं |
चम्पावत जिला
चम्पावत भारतीय राज्य उत्तराखण्ड का एक जिला है। इसका मुख्यालय चंपावत नगर में है। उत्तराखंड का ऐतिहासिक चंपावत जिला अपने आकर्षक मंदिरों और खूबसूरत वास्तुशिल्प के लिए दुनिया भर में प्रसिद्ध है। पहाड़ों और मैदानों के बीच से होकर बहती नदियां यहाँ अद्भुत छटा बिखेरती हैं। चंपावत में पर्यटकों को वह सब कुछ मिलता है जो वह एक पर्वतीय स्थान से चाहते हैं। वन्यजीवों से लेकर हरे-भरे मैदानों तक और ट्रैकिंग की सुविधा, सभी कुछ यहां पर है।
प्रशासन
जिले के प्रशासनिक मुख्यालय चंपावत नगर में स्थित हैं। प्रशासनिक कार्यों से जिले को ५ तहसीलों और २ उप-तहसीलों में बांटा गया है। ये हैं: चंपावत, लोहाघाट, पाटी, बाराकोट, श्री पूर्णागिरी, पुल्ला गुमदेश (उप-तहसील) तथा मंच (उप-तहसील)। इसके अतिरिक्त, जिले को ४ विकासखंडों में भी बांटा गया है: चंपावत, लोहाघाट, पाटी और बाराकोट। पूरा जिला अल्मोड़ा संसदीय क्षेत्र के अंतर्गत आता है, और इसमें २ उत्तराखण्ड विधानसभा निर्वाचन क्षेत्र हैं; लोहाघाट और चम्पावत।
बालेश्वर मंदिर
यह मंदिर भगवान शिव को समर्पित है। इस मंदिर का निर्माण चन्द शासन ने करवाया था। इस मंदिर की वास्तुकला काफी सुंदर है। ऐसा माना जाता है कि बालेश्वर मंदिर का निर्माण 10-12 ईसवी शताब्दी में हुआ था।
मीठा-रीठा साहिब
यह सिक्खों के प्रमुख धार्मिक स्थानों में से एक है। यह स्थान चम्पावत नगर से 72 किलोमीटर की दूरी पर स्थित है। कहा जाता है कि सिक्खों के प्रथम गुरु, गुरुनानक जी यहां पर आए थे। यह गुरुद्वारा जहां पर स्थित है वहां लोदिया और रतिया नदियों का संगम होता है। गुरुद्वार परिसर पर रीठे के कई वृक्ष लगे हुए हैं। ऐसा माना जाता है कि गुरु के स्पर्श से रीठा मीठा हो जाता है। गुरुद्वारा के साथ में ही धीरनाथ मंदिर भी है। बैसाख पूर्णिमा के अवसर पर यहां मेले का आयोजन किया जाता है।
पूर्णनागिरी मंदिर
यह पवित्र मंदिर पूर्णनागिरी पर्वत पर स्थित है। यह मंदिर टनकपुर से 20 किलोमीटर, ठुलीगाड़ से 12 किलोमीटर तथा चम्पावत नगर से 92 किलोमीटर की दूरी पर स्थित है। पूरे देश से काफी संख्या में भक्तगण इस मंदिर में आते हैं। इस मंदिर में सबसे अधिक भीड़ चैत्र नवरात्रों (मार्च-अप्रैल) में होती है। यहां से होकर काली नदी भी प्रवाहित होती है जिसे यहाँ शारदा के नाम से जाना जाता है।
श्यामलातल
यह जगह चम्पावत नगर से 56 किलोमीटर की दूरी पर स्थित है। इसके साथ ही यह स्थान स्वामी विवेकानन्द आश्रम के लिए भी प्रसिद्ध है जो कि खूबसूरत श्यामातल झील के तट पर स्थित है। इस झील का पानी नीले रंग का है। यह झील 1.5 वर्ग किलोमीटर क्षेत्र में फैली हुई है। इसके अलावा यहां लगने वाला झूला मेला भी काफी प्रसिद्ध है।
पंचेश्रवर
यह स्थान नेपाल सीमा के समीप स्थित है। इस जगह पर काली और सरयू नदियां आपस में मिलती हैं। पंचेश्रवर भगवान शिव के मंदिर के लिए अत्यंत प्रसिद्ध है। काफी संख्या में भक्तगण यहां लगने वाले मेलों के दौरान आते हैं। और इन नदियों में डूबकी लगाते हैं।
देवीधुरा
यह जगह चम्पावत से 45 किलोमीटर की दूरी पर स्थित है। यह खूबसूरत जगह वराही मंदिर के नाम से जानी जाती है। यहां बगवाल के अवसर पर दो समूह आपस में एक दूसरे पर पत्थर फैंकते हैं। यह अनोखी परम्परा रक्षा बन्धन के अवसर पर की जाती है।
लोहाघाट
यह ऐतिहासिक शहर चम्पावत नगर से 14 किलोमीटर की दूरी पर स्थित है। यह स्थान लोहावती नदी के तट पर स्थित है और अपनी प्राकृतिक सुंदरता के लिए भी काफी प्रसिद्ध है। इसके अलावा यह स्थान गर्मियों के दौरान यहां लगने वाले बुरास के फूलों के लिए भी जाना जाता है।
अब्बोट माउंट
अब्बोट माउंट बहुत ही खूबसूरत जगह है। इस स्थान पर ब्रिटिश काल के कई बंगले मौजूद हैं। 2001 मीटर की ऊंचाई पर स्थित यह खूबसूरत जगह लोहाघाट से 11 किलोमीटर की दूरी पर स्थित है।
दीनदासपुर
दीनदासपुर (Dindaspur) भारत के उत्तर प्रदेश राज्य के वाराणसी ज़िले में स्थित एक गाँव है।
जिनप्रभ सूरि
जिनप्रभ सूरि ईसवी सन् की १४वीं शताब्दी में एक असाधारण प्रतिभाशाली जैन आचार्य हो गए हैं। मुगल बादशाह अकबर के दरबार में जो स्थान जगद्गुरु हीरविजय सूरि को प्राप्त था, वही स्थान तुगलक सुलतान मुहम्मदशाह के दरबार में जिनप्रभ सूरि का था।
जिनप्रभ सूरि लघु खरतर गच्छ के प्रवर्तक जिनसिंह सूरि के प्रधान शिष्य थे। संस्कृत, प्राकृत और अपभ्रंश में विविध विषयों पर इन्होंने महत्वपूर्ण ग्रंथ लिखे हैं। प्रतिदिन किसी अभिनव काव्य की रचना करने के पश्चात् ही आहारग्रहण करने का उनका नियम था। उनके जीवनकाल में बघेला वंश का अंत, गुजरात का मुसलमान बादशाहों के अधिकार में चला जाना, दिल्ली में मुगल सल्तनत का आरंभ आदि अनेक रोमांचकारी ऐतिहासिक घटनाएँ घटी थीं।
जिनप्रभ सूरि को भ्रमण का बहुत शौक था तथा गुजरात, राजस्थान, मालवा, मध्यप्रदेश, बरार, दक्षिण, कर्णाटक, तेलंगाना, बिहार, अवध, उत्तर प्रदेश और पंजाब आदि स्थानों की यात्राएँ इन्होंने की थीं। अपने विविध तीर्थकाल में इस भ्रमण का विस्तृत वृतांत जिनप्रभ सूरि संकलित किया है। इस वृत्तांत के अनुसार विक्रम संवत् १२५ (११९९ ई.) में सुलतान अलाउद्दीन के छोटे भाई उल्लू खाँ (अलफ खाँ) ने दिल्ली से गुजरात पर आक्रमण किया। उस समय चित्तौड़ के नरेश समरसिंह ने उल्लू खाँ को दंड देकर मेवाड़ की रक्षा की। विविध तीर्थकल्प में बनारस के मणिकणिंकाघाट तथा देववाराणसी, राजधानी वाराणसी, मदन वाराणसी और विजयवाराणसी का उल्लेख है। राजधानी वाराणसी में यवन रहते थे। आजकल का मदनपुरा ही मदन वाराणसी हो सकता है।